ท้าวความก่อนว่าผมเป็นผู้ใช้เส้นทางนี้ในทุกๆ วัน ผ่านการเดินทางด้วยรถไฟฟ้า MRT มาลงที่สถานีหลักสอง

ปัญหาที่จะต้องเจอทุกๆ วัน คือ ระหว่างรอขึ้นรถเมล์เพื่อใช้โดยสารไปยังสถานที่ทำงาน ตรงป้ายรถเมล์มักจะมีรถแท็กซี่มาจอดรอคาที่ป้ายเป็นจำนวนค่อนข้างเยอะ ทำให้เกิดปัญหาตามมา

1. รถเมล์เข้ามาจอดรับ - ส่งผู้โดยสารไม่ได้

2. เมื่อเข้ามาจอดเลนตัวเองไม่ได้ ทำให้รถเมล์จอดเลนนอก ผู้โดยสารต้องไปวิ่งขึ้นเลนนอกแทน อาจเกิดอันตรายตามมาได้

3. พอรถแท็กซี่จอดค้างยาวเหยียด รถเมล์ก็จอดไม่ตรงป้าย

4. รถติดจากเลนรถเมล์ที่จอดนอกเลนตัวเอง ทำให้เกิดรถสะสมในพื้นที่ และช่วงที่ห้ามจอดตรงไฟแดงก็มีแท็กซี่จอดแช่

ผมเข้าใจเรื่องการทำมาหากินนะครับ แต่ก็ไม่อยากให้เกิดปัญหาก่อน แล้วค่อยมาแก้ทีหลังครับ